شەفەق نیوز/ ئمڕوو سێشەممە،  لە شار کەلار لە هەرێم کوردستان،  کۆتایی وە کارەیل فیستیڤاڵ شانۆ و شیوەکاری هات، وە ئامادەبۊن نەختەیلیگ لە روشنهۊرەیل و هونەرمەنەیل لە ناوچەیلیگ جیاجیا.
ئازاد حسێن تەوفیق وەڕیەوبەر گشتی روشنهۊری و هونەرەیل لە ئیدارەی گەرمیان ئەرا ئاژانس شەفەق نیوز وت: وەڕێەوبەرایەتی گشتی روشنهۊری و هونەرەیل لە گەرمیان،  وە چەودێری وەزیر روشنهۊری و گەنجەیل لە حکومەت هەرێم کوردستان،  وە سەرپەرشتیاری ئیدارەی گەرمیان، ئەو فیستیڤاڵە ئەنجام دریا ک ئاهەنگ وە رووژ جەهانی شانۆ کەێد، ئەوەیش وە پێشکەشکردن نمایشەیل جۊراجور لە شانۆ لە کەلار و کفری، ئەرا تیمەیلیگ شانۆ لە جۊراجور ناوچەیل هەرێم کوردستان.
تەوفیق وتیش: هەمیش پێشەنگای شیوەکاری ئەرا زیاتر لە ١٠٠ شیوەکار لە جۊراجور ناوچەیل عراق، و باوەتەیلیگ جیاجیا لەناوی بۊ، وتیش: فیستیڤاڵە رووژ یەکشەممەی گوزەشتە دەسوەپی کرد،  و ئمڕوو کۆتایی وە کارەیلی هات، وە بەشداریکردن شمارەی گەورەیگ لە شیوەکارەیل لە جۊراجور پارێزگای عراق.
لەلای خوەییش،  پەیامنێر ئاژانس شەفەق نيوز ک ئامادەی فیستیڤاڵەگە بۊ وت: ئاهەنگ کۆتاییەگە گورانی ئەرا تیپ کەرماشان لە کوردستان ئیران لەناوی بۊ،  ئیجا رێز لە بەشدارەیل فیستیڤاڵەگە نریا.
